Налице са различни данни за това коя е реалната нейна дата на раждане, както и коя е самоличността на баща ѝ. Според акта за смърт и статии във френската преса Юзефа е родена през март 1784 като дъщеря на Станислав Мазуркевич (кралски касиер) и Агнешка Коморовска; данни от 1855 на свой ред сочат за дата на раждане 19 март 1798. Последната дата изглежда твърде късна, като се вземе под внимание, че по време на Кампанията на Наполеон през 1812 Юзефа вече е омъжена жена с няколко деца. Датата 1784 също може да предизвика съмнение, което се дължи на по-късната съдба на Юзефа – участие във въстанието в напредналата възраст от почти 50 години, по-късно, в кримската война на 70 години и явно изключително дълголетие (112 години).